കാൾ സീഗ്മണ്ട് ഫ്രാൻസ് ക്രെഡെ

ബെർലിനിൽ ജനിച്ച ഒരു ജർമ്മൻ ഗൈനക്കോളജിസ്റ്റും പ്രസവചികിത്സകനുമായിരുന്നു കാൾ സീഗ്മണ്ട് ഫ്രാൻസ് ക്രെഡെ (23 ഡിസംബർ 1819 - 14 മാർച്ച് 1892).

1842-ൽ അദ്ദേഹം ബെർലിൻ സർവകലാശാലയിൽ നിന്ന് ഡോക്ടറേറ്റ് നേടി. 1852-ൽ അദ്ദേഹം "ബെർലിൻ സ്കൂൾ ഓഫ് മിഡ്‌വൈവ്‌സിന്റെ" ഡയറക്ടറും ബെർലിൻ ചാരിറ്റിലെ മെറ്റേണിറ്റി ഡിവിഷന്റെ ചീഫ് ഫിസിഷ്യനുമായി. പിന്നീട് അദ്ദേഹം പ്രസവചികിത്സ പ്രൊഫസറായും ലെപ്സിഗിലെ പ്രസവ ആശുപത്രിയുടെ ഡയറക്ടറായും നിയമിതനായി. ബെർലിനിലും ലീപ്സിഗിലും, ക്രെഡെ ഔട്ട്-പേഷ്യന്റ് ഗൈനക്കോളജി ക്ലിനിക്കുകൾ സ്ഥാപിച്ചു. അദ്ദേഹം സർജനായ ബെന്നോ ക്രെഡെയുടെ (1847-1929) പിതാവും ഗൈനക്കോളജിസ്റ്റായ ക്രിസ്റ്റ്യൻ ഗെർഹാർഡ് ലിയോപോൾഡിന്റെ (1846-1912) അമ്മായിയപ്പനുമായിരുന്നു. ലീപ്‌സിഗിലെ അദ്ദേഹത്തിന്റെ അറിയപ്പെടുന്ന വിദ്യാർത്ഥികളിൽ ഗൈനക്കോളജിസ്റ്റായ ജോഹാൻ ഫ്രെഡ്രിക്ക് ആൽഫെൽഡ് (1843-1929) ഉൾപ്പെടുന്നു.

നവജാതശിശുക്കളിൽ ഒഫ്താൽമിയ നിയോനറ്റോറം തടയുന്നതിനുള്ള ആന്റിസെപ്റ്റിക് ആയി സിൽവർ നൈട്രേറ്റ് ഐഡ്രോപ്സ് ഉപയോഗിക്കുന്നത് ആദ്യം വിവരിച്ചതിൻ്റെ പേരിൽ കാൾ ക്രെഡേ പ്രശസ്തനാണ്. അദ്ദേഹം 1880 കളുടെ തുടക്കത്തിൽ 2% സിൽവർ നൈട്രേറ്റ് ലായനി ഉപയോഗിച്ചു, അതിന്റെ ഫലപ്രാപ്തി ആദ്യമായി കാണിച്ചു. മൂന്ന് വർഷത്തെ കാലയളവിൽ, 1160 നവജാതശിശുക്കളെ സിൽവർ നൈട്രേറ്റ് ഉപയോഗിച്ച് ക്രെഡെ ചികിത്സിച്ചു, ഇതിൽ 0.15% ശിശുക്കൾക്ക് മാത്രമേ ഒഫ്താൽമിയ നിയോനറ്റോറം ബാധിച്ചിട്ടുള്ളൂ. Dr Carl Credé (1819–1892) and the prevention of ophthalmia neonatorum Arch Dis Child Fetal Neonatal Ed 2000;83:F158-F159  doi:10.1136/fn.83.2.F158 സിൽവർ നൈട്രേറ്റ് ലായനിയെ ചിലപ്പോൾ മെഡിക്കൽ സാഹിത്യത്തിൽ "ക്രെഡേസ് പ്രൊഫൈലാക്സിസ് (ക്രെഡേയുടെ പ്രതിരോധം)" എന്ന് വിളിക്കാറുണ്ട്. പിന്നീട്, ലായനി 1% സിൽവർ നൈട്രേറ്റ് ആയി മാറ്റുകയും പ്രസവചികിത്സയിൽ ഒരു സാധാരണ പരിശീലനമായി മാറുകയും ചെയ്തു.

മറുപിള്ളയുടെ ഡെലിവറി വേഗത്തിലാക്കുന്നതിനുള്ള ഒരു നടപടിക്രമം നടപ്പിലാക്കിയതിലും ക്രെഡെക്ക് അംഗീകാരമുണ്ട്; ക്രെഡേസ് മാന്വർ എന്നാണ് ഇതിന് പേരിട്ടിരിക്കുന്നത്. Credé's manoeuvre  @ Who Named It 1853 മുതൽ 1869 വരെ അദ്ദേഹം "മൊണാറ്റ്സ്‌സ്‌ക്രിഫ്റ്റ് ഫർ ഗെബർട്‌സ്‌കുണ്ടെ" എഡിറ്റുചെയ്‌തു, 1870 മുതൽ "ആർക്കീവ് ഫ്യൂർ ഗൈനക്കോളജി" യുടെ എഡിറ്ററുമായിരുന്നു അദ്ദേഹം. Carl Siegmund Franz Credé  @ Who Named It

 തിരഞ്ഞെടുത്ത കൃതികൾ 

 Klinische Vorträge über Geburtshilfe, രണ്ട് വാല്യങ്ങൾ, ബെർലിൻ, 1853-1854 - മിഡ്‌വൈഫറിയെക്കുറിച്ചുള്ള ക്ലിനിക്കൽ പ്രഭാഷണങ്ങൾ.
 Ueber Erwärmungsgeräthe für frühgeborene und schwächliche kleine Kinder, (അകാലത്തിൽ ജനിച്ചവർക്കും ദുർബലരായ ചെറിയ കുട്ടികൾക്കുമുള്ള ഊഷ്മള ഉപകരണങ്ങളെക്കുറിച്ചുള്ള ഒരു ഗ്രന്ഥം) ലീപ്സിഗിലെ Mittheilungen aus der geburtshüflichen Klinik. "Archiv für Gynäkologie", 1884, 24: 128–147.
 Die Verhütung der Augenentzündung der Neugeborenen . 1884 - ഒഫ്താൽമിയ നിയോനറ്റോറം തടയൽ. Carl Siegmund Franz Credé - bibliography  @ Who Named It

 അവലംബം 

 ആരോഗ്യവും മെഡിക്കൽ ജീവചരിത്രവും (കാൾ സീഗ്മണ്ട് ഫ്രാൻസ് ക്രെഡേയുടെ ജീവചരിത്രം)

വർഗ്ഗം:1892-ൽ മരിച്ചവർ
വർഗ്ഗം:1819-ൽ ജനിച്ചവർ